Cəbhə xəttində gərginlik, Azərbaycan hərbçisinin öldürüldüyünü bildirir 
Azərbaycan Ermənistanı danışıqları pozmağa cəhd etməkdə günahlandırır, erməni tərəfi atəşkəsi pozmadığını deyir
“Mayın 30-da Ermənistan-Azərbaycan qoşunlarının təmas xəttinin Ağdam rayonu istiqamətində Ermənistan silahlı qüvvələri tərəfindən atəşkəs rejimi kobud şəkildə pozulub və snayperdən açılan atəş nəticəsində Azərbaycan Ordusunun hərbi qulluqçusu şəhid olub.” Bu barədə Azərbaycannin Mətbuat Xidməti idarəsinin mətbuat açıqlamasında bildirilir. “Xüsusilə qeyd etmək istərdik ki, ATƏT-in Minsk Qrupunun həmsədrlərinin bölgəyə səfəri zamanı Ermənistan silahlı qüvvələri tərəfindən törədilən bu qanlı əməl təxribat xarakteri daşıyır və münaqişənin həlli üzrə aparılan danışıqları pozmaq məqsədinə xidmət edir," açıqlamada deyilir. Azərbaycan Xarici İşlər Nazirliyi baş verənlərə görə məsuliyyəti "tam şəkildə" Ermənistanın üzərinə qoyub. Azərbaycanın yerli mediasının məlumatına görə, həlak olan hərbçi tabor komandiri, mayor Aqil Omarovdur. Hərbçinin ölümü ilə bağlı Azərbaycan Müdafiə Nazirliyi də məlumat yayıb. Ermənistan mediası rəsmi hərbi qurumlara istinadən bildirir ki, Azərbaycanın yaydığı məlumat həqiqəti əks etdirmir. “Cəbhənin bütün istiqamətlərində atəşkəs rejiminə ciddi əməl edilir. Azərbaycan tərəfini dezinformasiya yaymaqla süni şəkildə situasiyanın gərginləşdirməməyə çağırırq,” bildirir. Cümə axşamı Azərbaycanda prezidetn İlham Əliyevlə görüşüb. Görüşdə münaqişəsinin nizama salınması ilə bağlı danışıqların hazırkı vəziyyəti və perspektivləri ətrafında fikir mübadiləsi aparılıb. Həmsədrlər ötən həftənin sonlarında Ermənistanda olub. Yerli medianın yazdığına görə, həmsədrlər xarici işlər nazirlərinin Amerikada növbəti görüşünün təşkili üçün müzakirələr aparmaq məqsədi ilə regiona səfər edib. Ermənistan-Azərbaycan münaqişəsi 1988-ci ildə başlayıb. 1994-cü ildə gerçəkləşən atəşkəs razılaşmasına qədər Azərbaycanın Dağlıq Qarabağ bölgəsi və ona bitişik 7 rayonu ermənilərin nəzarətinə keçib. Dağlıq Qarabağ münaqişəsinin həlli ilə bağlı Ermənistan və Azərbaycan arasında sülh danışıqları 1992-ci ildən ATƏT-in Minsk qrupunun vasitəçiliyi ilə aparılır. ABŞ, Rusiya və Fransa Minsk Qrupunun həmsədr dövlətləridir. 2016-cı il aprelin 2-dən 5-dək hərbi əməliyyatlar yenidən bərpa olunub. Döyüşlərdə hər iki tərəf onlarla insan itirib. Aprelin 5-də Rusiya prezidenti Vladimir Putinin təşəbbüsü ilə Azərbaycan və Ermənistan hərbi əməliyyatları dayandırıb. Minsk Qrupunun həmsədr dövlətləri dəfələrlə hazırkı status-kvonun qəbuledilməz olduğunu bildirsə də danışıqlarda hər hansı irəliləyiş qeydə alınmayıb.